La carta vetrada, ła vien doparada par sgrosar, levigar e snetar superfisi de legno o metało. Ła ze fata de un suporto fletìbiłe, che el połe èsar de carta, teło o altro, cuerto co graneti cristałini de materiałe vetrà, che el połe èsar vero, smerejo, òsido de ałumìnio, carburo de siłìso, zircon. Drio i materiałi dai cuałi łe ze fate, łe gavarà cusita un so nome pì precizà, cofà se fate de vero, se fate de teła e smerejo, etc. Ła finesa de na carta vetrada ła vien definia da un nùmaro ciamà inprimesto a màchina de drio del fojo. Pì alto el ze el nùmaro pì lisa ła sarà ła finidura. I nùmari de grana, drio de la clasifegasion de ła federasion eoropea produtori de abrazivi par le carte , i połe èsar: El nùmaro el vien presedesto da ła létara P. Ghe altri stàndar de clasifegasion che talvolta i vien doparai, l'american ANSI e el stàndar japonezo JIS.